## Adobe® Reader® 7.0.8 for Linux® og UNIX®

Velkommen til Adobe Reader 7.0.8-programvaren for operativsystemene Linux og UNIX. Adobe Reader er et gratis visningsprogram som følger med Adobe-programmer som brukes til å opprette Adobe PDF-filer (Adobe Portable Document Format). Bruk programvaren Adobe Acrobat® 7.0 Professional og Adobe Acrobat 7.0 Standard til å opprette, forbedre, vise, redigere eller dele informasjon i Adobe PDF-filer. Lær mer om Acrobat-programvaren på www.adobe.no/products/acrobat.

Klikk koblingene nedenfor for å lære mer om Adobe Reader 7.0.8 for Linux og UNIX:

- Systemkrav
- Installere og starte Adobe Reader 7.0.8
- Støtte for webleser
- Støtte for hebraisk, arabisk, thai og vietnamesisk tekst
- Høytlesing
- 3D-funksjoner
- Ny søkefunksjon
- Feilsøking
- Hurtigtaster
- Juridiske merknader

## Systemkrav

Kontroller at systemet oppfyller minimumskravene for å kjøre Adobe Reader 7.0.8-programvaren, som beskrevet i avsnittene nedenfor.

### Systemkrav for Linux

- 32-biters Intel® Pentium®-prosessor eller tilsvarende
- Linux-kjerne 2.4 eller høyere
- 512 MB RAM (1 GB anbefales)
- 110 MB ledig plass på harddisken (ytterligere 60 MB kreves for alle asiatiske fonter, ytterligere 13 MB kreves for den utvidede språkpakken (HATV) og den sentraleuropeiske fontpakken)
- Brukergrensesnittbiblioteket GTK+ (GIMP Toolkit), versjon 2.4 eller senere
- En støttet distribusjon av Linux-operativsystemet

Følgende Linux-distribusjoner støttes:

- Mandriva 10.1
- Novell® Linux Desktop 9.x (2.6.4-kjerne)
- Red Flag Linux Desktop 4.1, 5.0
- Red Hat® Linux AS 4.0 (2.6.9-kjerne)
- Red Hat Linux ES 4.0 (2.6.9-kjerne)
- Red Hat Linux WS 4.0 (2.6.9-kjerne)
- SuSE Professional 9.2 (2.6.4-kjerne), 9.3, 10.0
- Turbolinux 10S (2.6-kjerne)

### Systemkrav for AIX®

- 32-biters IBM-prosessor
- AIX 5.2- eller 5.3-operativsystemet
- 128 MB RAM (256 MB anbefales)
- 320 MB ledig plass på harddisken (ytterligere 60 MB kreves for alle asiatiske fonter, ytterligere 13 MB kreves for den utvidede språkpakken (HATV) og den sentraleuropeiske fontpakken)
- Brukergrensesnittbiblioteket GTK+ (GIMP Toolkit), versjon 2.2.2 eller senere. Dette kan installeres fra pakke-CDene som IBM leverer med operativsystem-CDene. GTK+-biblioteket kan også lastes ned fra http://www-03.ibm.com/servers/aix/products/aixos/linux/download.html.
- Bibliotekene OpenGL-, OpenSSL 0.9.7-, OpenLDAP: Disse bibliotekene kan installeres fra pakke-CDene som IBM leverer med operativsystem-CDene.
- CUPS-biblioteket: Dette kan lastes ned og installeres fra http://www.easysw.com. Legg merke til at CUPS må lisensieres fra området for å kunne brukes til utskrift i Adobe Reader.
- gtkhtml2-biblioteket: Dette kan lastes ned fra http://www-03.ibm.com/servers/aix/products/aixos/linux/download.html. Dette biblioteket er nødvendig for å laste inn HTML-filene i Slik-ruten i Adobe Reader.

### Systemkrav for HP-UX®

- PA-RISC- eller Itanium-prosessor
- Operativsystemet HP-UX 11.00, 11.11 eller 11.23 for PA-RISC-prosessor eller operativsystemet HP-UX 11.23 for Itanium-prosessor 128 MB RAM (256 MB anbefales)
- 330 MB ledig plass på harddisken (ytterligere 60 MB kreves for alle asiatiske fonter, ytterligere 13 MB kreves for den utvidede språkpakken (HATV) og den sentraleuropeiske fontpakken)
- Brukergrensesnittbiblioteket GTK+ (GIMP Toolkit), versjon 2.2.2 eller senere. Dette kan installeres fra pakke-CDene som HP leverer med operativsystem-CDene. GTK+-biblioteket kan også lastes ned fra http://www.hp.com/products1/unix/java/firefox/index.html#gnome.
- Bibliotekene OpenGL og OpenSSL 0.9.7: Disse bibliotekene kan installeres fra pakke-CDene som HP leverer med operativsystem-CDene.
- Bibliotekene OpenLDAP, libiconv og libxml2: Disse bibliotekene kan du skaffe fra http://hpux.connect.org.uk. Biblioteket libiconv er ikke tilgjengelig for HP-UX 11.00. Hvis 11.11-versjonen av libiconv installeres på HP-UX 11.00, oppstår det feil når Adobe Reader kjører. Feilene kan ignoreres. Biblioteket libxml2 er nødvendig for å bruke Slik-ruten i Adobe Reader.
- CUPS-biblioteket: Dette biblioteket kan du skaffe fra http://public.www.planetmirror.com/pub/cups/1.1.5 .

### Systemkrav for Solaris®

- SPARC®-prosessor
- 128 MB RAM (256 MB anbefales)
- 180 MB ledig plass på harddisken (ytterligere 60 MB kreves for alle asiatiske fonter, ytterligere 13 MB kreves for den utvidede språkpakken (HATV) og den sentraleuropeiske fontpakken)
- GNU C-biblioteket (glibc), versjon 2.3 eller senere
- Operativsystemet Solaris 8, Solaris 9 eller Solaris 10
- Brukergrensesnittbiblioteket GTK+ (GIMP Toolkit), versjon 2.0.9 eller senere: Dette kan installeres fra pakke-CDene som Sun leverer med operativsystem-CDene. GTK+-biblioteket kan også lastes ned fra http://www.sun.com/software/star/gnome/index.html.
- OpenGL-biblioteket: Dette kan installeres fra pakke-CDene som Sun leverer med operativsystem-CDene. OpenGL-biblioteket kan også lastes ned fra http://www.sun.com/software/graphics/opengl/download.xml.
- Bibliotekene OpenSSL 0.9.7, OpenLDAP og CUPS: Disse bibliotekene kan hentes på pakke-CDene som IBM leverer med operativsystem-CDene, eller fra http://sun.com/software/solaris/freeware.
- libstdc++-biblioteket: Adobe Reader krever biblioteket libstdc++.so.5. Enkelte systemer har det kanskje ikke installert som standard. Du retter opp dette ved å installere pakken compat-libstdc++.
- gtkhtml2-biblioteket: Biblioteket gtkhtml2 kan lastes ned fra http://www.blastwave.org/packages.php. Dette biblioteket er nødvendig for å laste inn HTML-filene i Slik-ruten i Adobe Reader.

## Installere og starte Adobe Reader 7.0.8

### Installasjonsinstruksjoner

Du kan bruke hvilken som helst av følgende metoder til å installere og avinstallere programvaren Adobe Reader 7.0.8 for Linux og UNIX. Du må være logget på som rotbrukeren (superbruker, administrator) for å installere programvaren med RPM-pakken.

Hvis du installerer med RPM-pakken på Linux, installeres Adobe Reader som standard i /usr/local/Adobe/Acrobat 7.0. Du kan imidlertid angi en annen plassering.

Når du har installert Adobe Reader, må du installere plugin-modulen for leseren. Du finner instruksjoner under Slik installerer du plugin-modulen for weblesere.

### Slik installerer du Adobe Reader 7.0.8 ved hjelp av et RPM-installasjonsprogram i GNOME-miljøet

1. Åpne RPM-pakken.

2. Når du blir bedt om det, skriver du inn rotpassordet for systemet og klikker OK.

3. Klikk Fortsett i dialogboksen Complete System Preparation.

### Slik installerer du Adobe Reader 7.0.8 ved hjelp av et RPM-installasjonsprogram i KDE-miljøet

1. Åpne RPM-pakken.

2. Klikk Install Package With YaST.

3. Når du blir bedt om det, skriver du inn rotpassordet for systemet og klikker OK.

### Slik installerer du Adobe Reader 7.0.8 ved hjelp av kommandolinjen

1. Åpne et terminalvindu.

2. Endre mappe (med `cd`-kommandoen) til mappen som inneholder RPM-pakken.

3. Kjør følgende kommando som administrator eller root:

`rpm -i AdobeReader_nor-7.0.8-1.i386.rpm`

### Slik installerer du Adobe Reader 7.0.8 ved hjelp av et Tarball-installasjonsprogram

1. Åpne et terminalvindu.

2. Endre mappe (med `cd`-kommandoen) til mappen som inneholder Tarball-arkivet.

3. Kjør én av følgende kommandoer.

- På Linux:

`tar -zxvf AdobeReader_nor-7.0.8-1.i386.tar.gz`

- På Solaris:

`tar -zxvf AdbeRdr708_solaris_nor.tar.gz`

- På HP-UX:

`tar -zxvf AdbeRdr708_hpux_nor.tar.gz`

- På AIX:

`tar -zxvf AdbeRdr708_aix_nor.tar.gz`

Hvis kommandolinjealternativet `-z` for `tar`-kommandoen ikke virker på operativsystemet du bruker, kjører du `gunzip`-kommandoen på GZ-filen og deretter `tar` `-xvf`-kommandoen på TAR-resultatfilen.

På Linux installeres Adobe Reader som standard i /usr/local/Adobe/Acrobat 7.0. Du kan imidlertid angi en annen plassering ved hjelp av følgende kommandolinjealternativ: `--install_path=` <adobe_installasjonsmappe>

4. Kjør INSTALL-skriptet i den nyopprettede AdobeReader-mappen.

5. Legg til <adobe_installasjonsmappe> `/bin` i `PATH`-miljøvariabelen for å la lesere starte Adobe Reader, der <adobe_installasjonsmappe> er installasjonsmappen for Adobe Reader 7.0.8.

### Slik avinstallerer du Adobe Reader 7.0.8 ved hjelp av kommandolinjen

1. Åpne et terminalvindu.

2. Kjør følgende kommando som administrator eller root:

`rpm -e AdobeReader_nor`

Hvis du vil avinstallere Adobe Reader, er det bare å slette mappen det ble installert i. Du kan velge å gjøre dette hvis du installerte ved hjelp av et Tarball-installasjonsprogram.

### Starte Adobe Reader og åpne Hjelp

### Slik starter du Adobe Reader

Kjør acroread-skriptet. Dette skriptet ligger i mappen <adobe_installasjonsmappe>/bin, der <adobe_installasjonsmappe> er mappen Adobe Reader 7.0.8 ble installert i.

### Slik åpner du Hjelp fra kommandolinjen

Kjør acroread-skriptet med `-help` som kommandolinjeargument. Dette skriptet ligger i mappen <adobe_installasjonsmappe>/bin, der <adobe_installasjonsmappe> er mappen Adobe Reader 7.0.8 ble installert i.

## Støtte for webleser

Adobe Reader 7.0.8 leveres med en plugin-modul for lesere som lar deg vise og bruke PDF-filer i et leservindu. Plugin-modulen er kompatibel med alle lesere som støtter Gecko (inkludert Firefox 1.0 og Mozilla 1.7.3 og 1.8).

### Slik installerer du plugin-modulen for weblesere

Du må installere plugin-modulen for weblesere etter at du har installert Adobe Reader. Den installeres ikke automatisk. Før du installerer, bør du lese <adobe_installasjonsmappe>/Browser/HowTo/<språk>/Browser_Plugin_HowTo.txt for å få mer informasjon.

Hvis du vil installere plugin-modulen for en bestemt webleser, må du kontrollere at du har skrivetillatelse til weblesermappen.

1. Åpne et terminalvindu.

2. Skriv inn følgende kommando for å kjøre skriptet install_browser_plugin:

<adobe_installasjonsmappe>`/Browser/install_browser_plugin`

## Støtte for hebraisk, arabisk, thai og vietnamesisk tekst

Denne versjonen av Adobe Reader støtter skriving og visning av hebraisk, arabisk, thai og vietnamesisk tekst. Den inneholder alternativer for styring av høyre-til-venstre-språkene arabisk og hebraisk i skjemaer og digitale signaturer:

- Avsnittsretning – Du kan velge at avsnittsretningen skal være fra høyre til venstre. Toveis tekst (høyre-til-venstre-tekst som inneholder tall og tekst på andre språk skrevet fra venstre til høyre) plasseres da riktig på siden.
- Sifferstil – Du kan velge om du vil bruke vestlige sifre eller arabisk-indiske sifre når du skriver inn arabisk tekst.
- Støtte for ligaturer – Bare tilgjengelig for arabisk tekst. Valgfrie ligaturer brukes automatisk hvis disse støttes av fonten.

Når alternativer for høyre-til-venstre-språk aktiveres, vises grensesnittelementene for styring av avsnittsretning, sifferstil og ligaturer:

Alternativer for høyre-til-venstre-språk aktiveres som standard under regionale innstillinger for arabisk og hebraisk (når den nasjonale innstillingen eller tastaturoppsettet er satt til et av disse språkene).

Verktøylinje for tekstfeltegenskaper – Når du skriver inn tekst i et felt for rik tekst eller i en tekstboks for tegnemarkering, kan du velge avsnittsretning, tekstretning og sifferstil fra verktøylinjen for tekstegenskaper.

Du kan endre avsnittsretning ved hjelp av Avsnittsretning-knappen på verktøylinjen. Når du klikker denne knappen, vises to alternativer som gjelder for alle avsnitt i feltet: Avsnitt fra venstre til høyre og Avsnitt fra høyre til venstre. Avsnittsjusteringen endres automatisk alt etter hva du velger: Hvis avsnittene er venstrejustert og du endrer avstandsretningen til høyre-til-venstre, høyrejusterer Adobe Reader alle avsnittene, og omvendt. Når du har endret avsnittsretningen, kan du gå tilbake og endre justeringen for enkeltavsnitt.

Hvis du vil endre retningen for merket tekst, og ikke for hele avsnitt, bruker du Tekstretning-knappen for å få frem en hurtigmeny med tre alternativer: Automatisk, Tekst fra venstre til høyre og Tekst fra høyre til venstre. Automatisk plasserer teksten avhengig av avsnittsretningen og tegntypen som brukes. Tekst fra venstre til høyre plasserer teksten i tråd med venstre-til-høyre-regler, uansett avsnittsretning. Tekst fra høyre til venstre plasserer teksten i tråd med høyre-til-venstre-regler, uansett avsnittsretning. Det kan være nyttig å endre tekstretning når standard skriveretning for tekst i et avsnitt er forskjellig fra avsnittets standard skriveretning, eller når tekstretningen ikke kan fastsettes automatisk. Hvis du for eksempel vil være sikker på at telefonnumre som er skrevet med vestlige sifre, vises riktig i avsnitt med arabisk høyre-til-venstre-tekst, merker du telefonnumrene og velger Venstre til høyre på hurtigmenyen for Tekstretning-knappen.

Hvis du vil velge tegnstilen for tekst du skriver inn i et felt, bruker du knappen Arabiske og indoeuropeiske tegn. Denne knappen veksler mellom arabisk-indisk og vestlig sifferstil og gjelder bare for skjemafelt med en arabisk-indisk standardstil for sifre. Bruk av denne knappen endrer ikke sifrene som allerede finnes i teksten.

Dialogboksen Tekstegenskaper for skjemafelt – Denne dialogboksen inneholder to kategorier: Font og Avsnitt. I kategorien Font velger du avsnittsretning ved hjelp av alternativknappene Automatisk, Venstre til høyre eller Høyre til venstre, og sifferstil ved hjelp av hurtigmenyene for sifre. Avsnittsretning gjelder for gjeldende merket tekst. Sifferstil gjelder bare for nye sifre, ikke eksisterende. I kategorien Avsnitt endrer alternativknappene for avsnittsretning retningen for alle avsnitt i feltet, ikke bare retningen for gjeldende merket tekst.

Ettersom denne dialogboksen bare kan åpnes fra egenskapslinjen, er den bare tilgjengelig når du skriver inn tekst i et felt for rik tekst eller i en tekstboks for tegnemarkering.

Hurtigmenyer – Du kan bruke hurtigmenyer til å endre avsnittsretning og sifre. (Denne hurtigmenyen vises bare i tekstboksen og RTF-tekstfeltet.)

Dialogboksen Konfigurer signaturutseende – Denne dialogboksen inneholder kontroller for å angi avsnittsretning og sifferstil. Når du velger en avsnittsretning, endres også signaturutseendet. Hvis du for eksempel setter avsnittsretningen til Høyre til venstre, plasseres navnet i signaturfeltet i den høyre halvdelen av feltet, og teksten høyrejusteres, og omvendt.

### Slik aktiverer du alternativer for høyre-til-venstre-språk i Adobe Reader

1. Velg Rediger > Innstillinger.

2. I dialogboksen Innstillinger velger du Internasjonal og Aktiver alternativer for høyre-til-venstre-språk.

3. Klikk OK.

## Høytlesing

Funksjonen Høytlesing er ny i denne utgaven. Når du bruker Høytlesing, leses teksten høyt i Adobe Reader fra skjemafelt eller annen tekst. Se leseinnstillingene i programmet for flere alternativer.

### Slik får du et dokument lest høyt

1. Åpne et PDF-dokument.

2. Naviger til siden du vil lese.

3. Velg ett av følgende:

- Vis > Les høyt > Les bare denne siden
- Vis > Les høyt > Les til slutten av dokumentet

### Slik avbryter du høytlesing

Gjør ett av følgende:

- Vis > Les høyt > Pause
- Vis > Les høyt > Stopp

## 3D-funksjoner

Annet som er nytt i Adobe Reader 7.0.8 for Linux og UNIX er ulike funksjoner for visning av og arbeid med PDF-dokumenter som inneholder 3D-modeller.

### Arbeide med 3D-filer

Hvis dokumentet har utvidede bruksrettigheter, kan du arbeide interaktivt med 3D-modeller som er opprettet i profesjonelle 3D CAD- (Computer Aided Design) eller 3D-modellprogrammer. Når du har klikket en 3D-modell for å aktivere den, kan du bruke 3D-verktøylinjen til å zoome inn og ut, rotere eller panorere over objektet. Bruk modelltreet til å skjule eller isolere deler, eller til å gjøre deler gjennomsiktige.

Når et PDF-dokument med en 3D-modell vises i en støttet webleser, kan du arbeide interaktivt med 3D-modellen.

### Slik viser eller skjuler du 3D-verktøylinjen

- Høyreklikk 3D-modellen, og velg Vis verktøylinje eller Skjul verktøylinje.
- Du kan også skjule 3D-verktøylinjen ved å deaktivere 3D-modellen. Det gjør du ved å høyreklikke 3D-modellen og velge Deaktiver 3D.

### Slik bruker du 3D-navigasjonsverktøyene

Når du navigerer i 3D, kan det være nyttig å late som om du ser på den stasjonære 3D-modellen fra et kameraperspektiv. Du kan rotere, panorere (flytte opp, ned eller fra side til side), og zoome inn eller ut. Hvis 3D-verktøylinjen ikke vises, må du kanskje aktivere 3D-innholdet ved å klikke i 3D-lerretsområdet med håndverktøyet.

- Roter. Går i bane rundt objekter i en scene. Du kan også rotere et objekt med håndverktøyet hvis Aktiver 3D-utvalg for håndverktøyet er valgt i 3D-delen i dialogboksen Innstillinger.
- Panorer. Flytter opp, ned eller fra side til side. Når håndverktøyet er valgt, holder du nede Ctrl-tasten for å panorere objektet.
- Gå. Lar deg gå i en hvilken som helst retning. Det kan hjelpe å se på deg selv som kameraet og 3D-modellen som et stasjonært objekt foran deg.
- Zoom. Flytter mot eller bort fra objekter i scenen. Når håndverktøyet er valgt, kan du holde nede Skift-tasten for å zoome inn eller ut.
- Avstandsverktøy. Måler deler av 3D-modellen.
- Standardvisning. Tilbakestiller visningen til 3D-modellens opprinnelige utseende. Du kan også velge en lagret visning på hurtigmenyen Visninger.
- Pause / Spill av. Tar pause i eller spiller av animasjon som er aktivert av JavaScript.

### Slik endrer du gjengivelsesmodus, belysning og bakgrunn

Modellgjengivelsesmodusen bestemmer hvordan overflaten på 3D-modellen ser ut.

Gjør et eller flere av følgende:

- Hvis du vil endre gjengivelsesstil, velger du et alternativ på hurtigmenyen Modellgjengivelsesmodus. Du kan for eksempel velge Gjennomsiktig for å se innsiden av 3D-modellen.
- Hvis du vil vise en ortografisk projeksjon, klikker du knappen Bruk ortografisk projeksjon. En ortografisk projeksjon fjerner en dimensjon på en effektiv måte. Størrelsesforholdet mellom objekter beholdes, men 3D-modellen får et mindre realistisk utseende.
- Hvis du vil slå belysningen på eller av eller endre belysningen, velger du et alternativ på hurtigmenyen Aktiver ekstra belysning.
- Hvis du vil endre bakgrunnsfargen, velger du et alternativ på hurtigmenyen Bakgrunnsfarge. Du kan for eksempel forbedre kontrasten mellom 3D-objektene og bakgrunnen.

### Bruke modelltreet

Modelltreet består av tre områder. Det øverste området inneholder trestrukturen for 3D-objektet. Et 3D-objekt som viser en bil, kan for eksempel ha separate grupper av objekter (kalt noder) for chassis, motor og hjul. I det øverste området av modelltreet kan du gå gjennom hierarkiet og velge, isolere eller skjule ulike deler. Det midterste området inneholder en liste over visninger som du kan opprette. Du kan for eksempel isolere og rotere en del og deretter lagre denne bestemte visningen. Når du har gjort andre transformeringer, kan du ganske enkelt klikke visningen du opprettet, for å tilbakestille 3D-modellen til den lagrede statusen. Det nederste området inneholder eventuell metadatainformasjon for delen. Metadataene kan ikke redigeres.

### Slik viser eller skjuler du modelltreet

1. Klikk et 3D-objekt for å velge det.

2. Klikk ikonet Vis/skjul modelltre på 3D-verktøylinjen, eller klikk kategorien Modelltre til venstre i vinduet.

I enkelte tilfeller kan forfatteren av PDF-dokumentet definere en 3D-modell slik at modelltreet vises automatisk når du klikker modellen.

### Slik behandler du deler

Noen 3D-modeller er delt inn i underdeler. Du kan bruke modelltreet til å skjule eller isolere deler, zoome inn på deler eller gjøre deler gjennomsiktige.

1. Klikk ønsket del i modelltreet.

2. Velg blant følgende på Alternativer-menyen:

- Modellgjengivelsesmodus endrer overflateutseendet på hele 3D-modellen.
- Vis alle deler viser hele 3D-modellen.
- Vis markeringsramme viser boksen rundt 3D-modellen.
- Angi farge for markeringsramme endrer fargen på markeringsrammen. Velg dette alternativet, og klikk OK.
- Skjul fjerner den valgte delen fra visningen. Du kan også klikke øyeikonet ved siden av delen for å skjule den.
- Isoler viser den valgte delen. Alle andre deler skjules
- Zoom til del flytter senterfokuset fra selve 3D-modellen til en enkeltdel. Dette er spesielt nyttig når du skal rotere delen, for du kan rotere delen rundt dens eget senterfokus i stedet for rundt hele modellens senterfokus.
- Gjennomsiktig gjør det mulig å se gjennom den valgte delen.

### Kommentarer i 3D-design

Kommentarer som legges til i et 3D-objekt, knyttes til en bestemt visning. Hvis du endrer visningen, for eksempel roterer eller flytter 3D-objektet, vil ikke kommentarene lenger være synlige. Hvis du ikke vil at en kommentar skal være knyttet til en 3D-visning, legger du til kommentaren utenfor 3D-objektområdet. Når visningen av 3D-objektet endres, forsvinner eventuelle kommentarer som er knyttet til objektet.

### Slik legger du til kommentarer i et 3D-objekt

1. Velg et verktøy fra verktøylinjen for kommentarer eller tegnemarkeringer. (Tekstredigeringsverktøyene har ingen virkning på 3D-objekter.)

2. Legg til en kommentar i 3D-objektområdet.

Når du legger til en kommentar, opprettes det automatisk en ny visning. Hvis kommentaren forsvinner, klikker du denne visningen for å se kommentaren igjen.

Du viser kommentarer ved å klikke den visningen i modelltreet som inneholder kommentaren du la til, eller du klikker kommentaren i kommentarlisten. 3D-objektet går tilbake til visningen kommentaren ble opprettet i.

### Opprette og behandle 3D-visninger

Ved å angi en standardvisning (startvisning) for en 3D-design kan du når som helst gå raskt tilbake til startpunktet når du arbeider interaktivt med modellen. En standardvisning er forskjellig fra en plakatramme, som angir hvordan 3D-modellen ser ut når den ikke er aktiv. Listen over alle tilgjengelige visninger for 3D-designen vises på rullegardinlisten Visninger på 3D-verktøylinjen.

Du kan opprette flere visninger for 3D-modellen i Acrobat, slik at du raskt kan navigere gjennom 3D-innholdet basert på visningene du vil se (for eksempel topp, bunn, venstre, høyre, innenfor, utenfor, oppdelt eller sammensatt). En visning omfatter belysning, kameraposisjon, gjengivelsesmodus, modelltrestatus og gjennomsiktighets- og tverrsnittsinnstillinger. Når du legger til en kommentar eller markering i 3D-modellen, opprettes det automatisk en visning. Du kan koble visninger til bokmerker i kategorien Bokmerker, eller du kan bruke handlingen Gå til en 3D-visning til å koble visninger til knapper og koblinger som du oppretter på siden.

### Slik angir du en standardvisning (eller en ny visning)

1. Klikk 3D-modellen for å aktivere den.

2. Bruk verktøyene på 3D-verktøylinjen til å gå til visningen du vil lagre.

3. Klikk Ny visning-ikonet i modelltreet.

4. Hvis du vil endre navnet på den nye visningen, klikker du visningsnavnet i modelltreet. Klikk det på nytt, og skriv inn et mer beskrivende navn.

### Slik oppretter og behandler du visninger

1. Bruk verktøyene på verktøylinjen 3D til å gå til ønsket plassering.

2. Velg Behandle visninger på hurtigmenyen Visninger på 3D-verktøylinjen.

3. Klikk Ny visning i dialogboksen Behandle visninger.

4. Velg visningen fra listen til høyre, og gjør deretter et eller flere av følgende:

- Klikk Bruk som standard for å angi at visningen skal vises når brukeren aktiverer 3D-innholdet.
- Endre navnet på den valgte visningen ved å skrive inn et nytt navn i tekstfeltet og klikke Gi nytt navn.
- Klikk Flytt opp- eller Flytt ned-knappen for å flytte den valgte visningen opp eller ned i listen.
- Klikk Slett visning for å fjerne visningen fra listen.

### Slik viser du en visning

Gjør ett av følgende:

- Velg visningen på hurtigmenyen Visninger på 3D-verktøylinjen.
- Klikk visningsnavnet i modelltreet.
- Klikk Standardvisning-ikonet for å gå tilbake til standardvisningen.

### Slik legger du en 3D-visning til et bokmerke eller en kobling

1. Høyreklikk bokmerket eller koblingen, og velg Egenskaper.

2. Klikk kategorien Handlinger.

3. Velg Gå til en 3D-visning på Velg handling-menyen, og klikk deretter Legg til.

4. Velg ønsket visning i dialogboksen Velg en 3D-visning, og klikk deretter Lukk.

### Bruke tverrsnitt

Bruk av et tverrsnitt av en 3D-modell er som å kutte modellen i to og se inn i den. Bruk dialogboksen Kontroller for tverrsnitt til å tilpasse justeringen, forskyvningen og vinkelen for skjæringsplanet.

### Slik bruker du et tverrsnitt

1. Klikk ikonet Vis/skjul tverrsnitt på 3D-verktøylinjen for å aktivere eller deaktivere tverrsnittet.

2. Hvis du vil endre egenskaper for tverrsnittet, velger du Egenskaper for tverrsnitt på hurtigmenyen for tverrsnitt på 3D-verktøylinjen.

3. Hvis du vil endre justeringen, angir du om tverrsnittet gjelder for x-, y- eller z-aksen. Klikk Juster til forside for å justere kameraet i forhold til den valgte aksen slik at visningen er loddrett i forhold til skjæringsplanet.

4. Gjør følgende hvis du vil endre visningsinnstillinger:

- Velg Vis skjæringspunkter for å vise linjer som angir hvor skjæringsplanet skjærer 3D-modellen. Angi eventuelt en annen farge.
- Velg Vis skjæringsplan for å vise det gjennomsiktige feltet som kutter 3D-modellen. Angi eventuelt en annen farge og tetthet.
- Klikk Juster kamera med skjæringsplan for å rotere 3D-modellen slik at den er på nivå med tverrsnittets skjæringsplan.

5. Gjør følgende hvis du vil endre posisjon og retning:

- Klikk Vend for å snu tverrsnittet.
- Dra glidebryteren Forskyvning for å angi hvor mye av 3D-modellen som skal deles opp.
- Dra de to Vinkel-glidebryterne for å angi vinkelen for skjæringsplanet.

6. (Valgfritt) Klikk Opprett visning for å opprette en visning som du kan gå tilbake til senere.

### Måle 3D-objekter

Du kan bruke avstandsverktøyet til å måle avstanden, vinkelen og radiusen til 3D-modeller som er lagt til i et PDF-dokument. Du kan også legge til kommentarer for målenhetene.

### Slik måler du 3D-objekter

1. Klikk en 3D-modell i et PDF-dokument for å aktivere den.

2. Klikk ikonet for avstandsverktøyet på 3D-verktøylinjen, eller velg Verktøy > Måling > Avstandsverktøy. 3D-måleverktøypaletten vises når du fører pekeren over 3D-modellen.

3. Gjør et eller flere av følgende i paletten for 3D-måleverktøy:

- Velg et alternativ på menyen 3D-måletype for å angi hva slags data som skal måles i paletten for 3D-måleverktøy.
- Hvis du vil endre skaleringsforholdet (for eksempel 3:2) for tegneområdene, angir du ønskede numre i paletten for 3D-måleverktøy. Hvis du vil, kan du endre målenheten ved siden av dette forholdet.
- Velg Målmarkering i verktøypaletten hvis du vil at linjene du tegner, skal vises som en kommentar. Skriv eventuelt inn teksten som skal vises i kommentaren. Hvis ikke Målmarkering er valgt, vil objektet du tegner, forsvinne når du måler et annet objekt eller velger et annet verktøy.
- Sikre at målingen blir nøyaktig ved å velge Alternativer > Fest til 3D-innhold.

4. Mål 3D-modellen:

- Når du drar pekeren over andre punkter og kanter, viser Acrobat 3D målingen mellom startpunktet og gjeldende posisjon.
- Hvis Målmarkering er aktivert, angir de to første klikkene målingen, og det tredje klikket angir hvor markeringen plasseres. Hvis du for eksempel skal måle en radius, flytter du pekeren over en rund form. Når en sirkel vises, dobbeltklikker du sirkelen, drar pekeren til punktet der markeringen skal vises, og klikker en gang til. Hvis du skal måle en avstand, klikker du det første punktet og deretter det andre punktet og flytter pekeren til punktet der markeringen skal vises. Deretter klikker du en gang til.
- Hvis du starter en måling og deretter ombestemmer deg, høyreklikker du og velger Avbryt mål.
- Hvis du vil slette en målmarkering, velger du den med avstandsverktøyet og trykker Delete.

### Slik endrer du 3D-innstillinger

Du kan angi om 3D-verktøylinjen og modelltreet skal vises som standard. Du kan også angi en standardgjengivelse og om animasjoner skal være tillatt.

1. Velg Rediger > Innstillinger, og klikk 3D.

2. Angi et eller flere av følgende, og klikk OK.

- Foretrukket gjengivelse. Gjengivelsesmotoren påvirker både ytelse og kvalitet, og det er derfor viktig å velge riktig gjengivelse. Du kan endre gjengivelsesmotor, avhengig av hvilket system du bruker. For Linux/Unix kan du velge OpenGL eller Programvare. Hvis du velger OpenGL-alternativet, vil all gjengivelse skje ved hjelp av grafikkbrikken på skjermkortet. Hvis du velger Programvare, kan gjengivelsen ta lengre tid, men ytelsen kan være mer i samsvar med originalmodellen.
- Åpne modelltre ved 3D-aktivering. Angir om modelltreet vises når 3D-modellen aktiveres. Velg Bruk 3D-innholdets innstilling for å bruke den innstillingen forfatteren brukte til å legge til 3D-modellen i PDF-dokumentet.
- Standardtilstand for verktøylinje. Angir om 3D-verktøylinjen vises eller skjules når en 3D-modell aktiveres.
- Aktiver kontroll for 3D-verktøylinjeveksling. Viser en knapp som lar deg skjule eller vise 3D-verktøylinjen, på 3D-modellen.
- Aktiver dobbeltsidig gjengivelse. Noen modelldeler har to sider. For å spare tid og plass kan du fjerne merkingen av dette alternativet for å gjengi bare den siden som vender mot brukeren. Hvis brukeren ser inn i en del der bare én side gjengis, er baksiden usynlig.
- Aktiver kameraanimasjoner. Noen 3D-modeller inneholder animasjoner som aktiveres av JavaScript. Fjern merkingen av dette alternativet hvis du ikke vil se 3D-animasjon.
- Aktiver 3D-utvalg for håndverktøyet. Lar brukeren velge og merke deler av 3D-modellen ved hjelp av håndverktøyet. Hvis det ikke er merket av for dette alternativet, kan du bruke objektdataverktøyet (Verktøy > Objektdata > Objektdataverktøy) til å velge objektet.
- Konsolider verktøy på 3D-verktøylinjen. Når du velger dette alternativet, plasseres behandlings- og navigasjonsverktøyene under rotasjonsverktøyet. 3D-verktøylinjen blir dermed kortere.

## Ny søkefunksjon

Du kan søke på weben fra Adobe Reader med Yahoo!-søk. Skriv inn søkeordene i Yahoo!-søketekstboksen, og klikk Y!-ikonet. Yahoo! viser søkeresultatene i et nytt webleservindu.

## Feilsøking

Denne delen inneholder beskrivelser av ulike problemer som kan oppstå når du bruker Adobe Reader 7.0.8 for Linux og UNIX. Hvis det oppstår problemer under kjøring av Adobe Reader 7.0.8, kan denne delen hjelpe deg med å finne årsaken til problemene. Hvis du vil ha generell informasjon om produktet eller mer informasjon om feilsøking, kan du gå til Adobes kunnskapsbase på www.adobe.no/support eller velge Hjelp > Elektronisk kundestøtte i Adobe Reader.

Dokumenter som er sikret på policyserveren, kan ikke åpnes. Hvis policyserversertifikatet ikke er installert, vises en melding som angir at det var problemer med å kommunisere med tjenesten. Du løser dette problemet ved å installere serversertifikatet ved hjelp av kommandolinjen som vises på konsollen: `acroread -installCertificate` <URL> `` <PORT>

På HP-UX 11.00 installerer ikke kommandoen `acroread -installCertificate` sertifikatet ettersom OpenSSL krever en generator for vilkårlige tall. Se følgende HP-webside for å få informasjon om hvordan du laster ned programvare som kan løse problemet: http://h20293.www2.hp.com/portal/swdepot/displayProductInfo.do?productNumber=OPENSSL11I.

MIME-typeregistreringer og ikontilordninger vises ikke etter installasjon. Du må starte skrivebordsøkten på nytt for at endringene skal tre i kraft. Vær oppmerksom på at denne funksjonen bare er tilgjengelig for installasjoner som bruker root-privilegier.

Hjelp og Slik-ruten er ikke tilgjengelige når du åpner Adobe Reader fra en webleser. Start Adobe Reader utenfor webleseren for å bruke Hjelp og Slik-ruten.

Installasjon av kommandolinje-RPM mislykkes på SuSE 9.2. Adobe Reader 7.0.8 kan ikke installeres på SuSE 9.2 ved hjelp av kommandoen `rpm -i AdobeReader_nor-7.0.8-1.i386.rpm`, og en mislykket avhengighet rapporteres på libcurl. Du løser dette problemet ved å installere Adobe Reader ved hjelp av `rpm -i --nodeps AdobeReader_nor-7.0.8-1.i386.rpm`.

Kinesiske, japanske og koreanske tegn med fet skrift er utydelige. Hvis teksten ble opprettet i et program som bruker syntetisk fet skrift, kan det vises hvite områder eller brudd i teksten når teksten forstørres. Du unngår dette problemet ved å aktivere alternativene Jevn tekst og Bruk CoolType i sidevisningsinnstillingene.

Kommandoen Søk etter finner ikke Unicode-tegn. Før du søker etter Unicode-tegn i en PDF-fil, må du legge til `\u` foran Unicode-tegnet i søkedialogboksen. Hvis du for eksempel skal søke etter Unicode-tegnet for ASCII-bokstaven A, skriver du inn `\u0041` i dialogboksen. For enkelte CJK-tegn, for eksempel Unicode 4e01, kan du angi `\u4e01` .

Kommentarer eller bokmerker kan ikke opprettes med Hongkong-tegnsettet. Ettersom Hongkong-tegnsettet ikke er en del av standardsystemfontene, kan du ikke kommentere eller opprette bokmerker ved hjelp av disse tegnene. Du løser dette problemet ved å installere språkpakken for tradisjonell kinesisk (Hongkong-tegnsettet er en utvidelse til det kinesiske (tradisjonell) tegnsettet).

Adobe Reader kjører ikke riktig. Adobe Reader 7.0.8 må ha tilgang til kommandoen `pwd`. Adobe Reader kjører derfor ikke riktig fra en mappe der kommandoen `pwd` mislykkes. Du løser problemet ved å kontrollere at kommandoen `pwd` kjører i mappen bin/ i installasjonsmappen for Adobe Reader 7.0.8.

Adobe Reader beholder innstillingene fra en eldre versjon. Før du kjører Adobe Reader 7.0.8 første gang, bør du fjerne mappen $HOME/.adobe, der $HOME er brukerens startmappe. Ved å fjerne denne mappen sikrer du at Adobe Reader bruker standardinnstillingene når du starter programmet første gang.

Adobe Reader kan ikke åpne nylig viste filer. For at nylig viste filer skal kunne åpnes på nytt, må filene forbli på samme sted og ha samme navn. Hvis du åpner en fil i en økt ved hjelp av en automatisk montering, og den automatiske monteringen avsluttes uventet, vil det vises en feilmelding når du prøver å åpne filen på nytt ved å velge den på Fil-menyen. Denne feilen oppstår også når filen flyttes eller gis nytt navn, eller når Adobe Reader kjøres fra en annen datamaskin som ikke har det samme filsystemet. Du løser dette problemet ved å åpne filene på nytt med kommandoen Fil > Åpne, eller ved å sørge for at volumene der filene er lagret, er montert og tilgjengelige for Adobe Reader.

Midlertidige filer vises i listen over nylig viste filer. Hvis du ikke vil at midlertidige filer (for eksempel filer som er åpnet fra weben) skal vises i listen over nylig viste filer på Fil-menyen, angir du mailcap-registreringen slik: `application/pdf;acroread -tempFile %s`

Adobe Reader-innstillinger lagres ikke. Hvis mappen som inneholder Adobe Reader-innstillingene, ikke er skrivbar, kan ikke innstillingene lagres. Du løser dette problemet ved å gjøre mappen $HOME/.adobe, der $HOME er brukerens hjemmemappe, skrivbar.

Passordbeskyttede PDF-filer kan ikke skrives til PostScript® fra kommandolinjen. Selv om passordbeskyttede filer kan skrives ut fra Adobe Reader, kan du ikke skrive filene til PostScript fra kommandolinjen.

PDF-filer skrives ikke ut. Når du skriver ut et PostScript-dokument ved hjelp av kommandoen `1p`, opprettes det en symbolsk kobling fra utskriftskøfilen til filen som skrives ut. Koblingen gjør at det spares plass på filsystemet, men forårsaker et problem ved utskrift fra Adobe Reader. Du løser dette problemet ved å inkludere alternativet `-c` (kopier) i kommandoen `lp` eller `1pr` i utskriftsdialogboksen. Dette tvinger pd-prosessen til å kopiere filen til utskriftskøområdet i stedet for å opprette en symbolsk kobling.

Søk i Adobe Reader går sakte og finner ikke filer. Hvis du vil opprette indekser for fulltekstsøk som kan brukes sikkert på tvers av plattformer, må du bruke ISO 9660-filnavnkonvensjonene for de indekserte filene (store bokstaver i 8.3-format og begrenset tegnsett). Hvis du ikke gjør dette, vil Adobe Reader prøve å gjette hva UNIX-filenavnene er, noe som forårsaker forsinkelser under søk, og som kan føre til at filer ikke blir funnet.

Skjemaer kan ikke sendes fra weblesere. Du kan ikke sende skjemaer på weben hvis webleseren varsler at den har funnet en låsefil, hvilket betyr at en annen forekomst av webleseren kjører. Du løser dette problemet ved å kontrollere at bare én forekomst av webleseren kjøres. Hvis en låsefil er etterlatt etter en webleserkrasj, sletter du bare filen.

Det vises en feilmelding under oppstart. Hvis meldingen "Feil under lasting av delte biblioteker: libJP2K.so: kan ikke gjenopprette segmentbeskyttelse etter flytting: Ingen tilgang" vises, er bibliotekene blokkert av SELinux på grunn av utilstrekkelige tillatelser. Du retter opp dette ved å kjøre skriptet <adobe_installasjonsmappe> /Reader/Patch/selinux_patch med root-tillatelser for å definere filkonteksten riktig (sørg for at restorecon og setfiles, finnes vanligvis under /sbin eller /usr/sbin, finnes i banen). Hvis problemet vedvarer, deaktiverer du SELinux ved å skrive inn kommandoen `setenforce 0` som root.

Tredjepartsprogrammer starter ikke når Adobe Reader 7.0.8 kjører med 32-biters emulering på en 64-biters maskin. Når de kjøres i 32-biters emuleringsmodus på en 64-biters maskin, må programmene som Adobe Reader bruker, også være 32-biters binærfiler og kjøre i emuleringsmodus.

Adobe Reader 7.0.8 krasjer under oppstart på SuSE 10.0 og Asianux 2.0 IA32. Dette problemet skyldes at det finnes en versjon av libscim (Smart Common Input Method Library) som er i konflikt med eksisterende versjon. Dette problemet er dokumentert i Novells database, https://bugzilla.novell.com/show_bug.cgi?id=85416. Du omgår det ved å kjøre kommandoen `export GTK_IM_MODULE=xim` før du kjører acroread.

Menyalternativene for høytlesingsfunksjonen er deaktivert. Adobe Reader støtter gnome-speech-0.3.1 og senere versjoner. I tidligere versjoner er menyalternativene deaktivert (nedtonet). Kjør følgende kommando for å finne ut hvilken versjon av gnome-speech som er installert på maskinen: `rpm -qa | grep -i gnome-speech`. Hvis du vil teste om gnome-speech-versjonen er kompatibel med Adobe Reader, kjører du kommandoen `test-speech` .

Høytlesingsfunksjonen fungerer ikke etter at gnome-speech er oppgradert. Test ved hjelp av kommandoen `test-speech` . Koble til de installerte bibliotekene libORBit-2.so.X, libgnomespeech.so.X, libbonobo-activation.so.X og libbonobo-2.so.X i <adobe_installasjonsmappe> /Reader/intellinux/lib med navnene `libORBit-2.so` , `libgnomespeech.so` , `libbonobo-activation.so` og `libbonobo-2.so` .

Hvis du limer inn CJK-A-tegnet U+3400, U+3500, U+3600 eller U+3700 i søkefeltet og utfører et søk, mislykkes søket selv om tegnet finnes i PDF-dokumentet du søker i. Skriv inn tegnet i søkefeltet i stedet for å lime det inn.

Adobe Reader kan ikke starte på Red Flag Linux 4.1 på grunn av et problem i GLib. Denne feilen oppstår under forsøk på å laste inn tilgjengelighetsrelaterte moduler. Du kan løse dette problemet ved å oppgradere til en senere versjon av GLib, eller ved å angi linjen `export GTK_MODULES` i acroread-skriptet.

Skripting mellom en HTML-side og Adobe Reader fungerer ikke når Adobe Reader kjører i webleseren. Dette problemet skyldes en begrensning i webleseren. Du løser det ved å oppgradere til en webleserversjon som støtter skripting fra plugin-moduler.

PPKLite.api kan ikke lastes inn. PPKLite krever at OpenLDAP-pakken er installert og kan ikke initialiseres uten denne. Hvis denne feilen oppstår når acroread startes, må du installere LDAP-bibliotekene (OpenLDAP-pakken). Hvis PPKLite fortsatt ikke lastes inn, gjør du ett av følgende:

- På Linux oppretter du en kobling til de installerte libldap.so.X og liblber.so.X i <adobe_installasjonsmappe> /Reader/intellinux/lib med navnene `libldap.so` og `liblber.so` .
- På Solaris 8, 9 eller 10 oppretter du en kobling til de installerte bibliotekene libldap og liblber i <adobe_installasjonsmappe>/Reader/<platform>/lib med navnene `libldap.so` og `liblber.so` .
- På AIX 5.2 eller 5.3 oppretter du en kobling til de installerte bibliotekene libldap og liblber i <adobe_installasjonsmappe>/Reader/<plattform>/lib med navnene `libldap.a` og `liblber.a`.
- På HP-UX 11.00, 11iv1 eller 11iv2 oppretter du en kobling til de installerte bibliotekene libldap og liblber i <adobe_installasjonsmappe>/Reader/<platform>/lib med navnene `libldap` og `liblber`.

Enkelte systemfonter vises ikke i Document/Properties Window/Toolbar. Adobe Reader søker etter systemfonter i mappelisten som er angitt i miljøvariabelen PSRESOURCEPATH, og søker også i noen forhåndsdefinerte systemmapper. Hvis systemet har flere fontmapper som Adobe Reader ikke søker i, kan du legge til disse mappene i miljøvariabelen PSRESOURCEPATH før du starter Adobe Reader. Hvis de nødvendige fontene ikke er bygd inn i dokumentet, kontrollerer Adobe Reader alternativet Dokument > Bruk lokale fonter og velger fontene fra systemet, som angitt i variabelen PSRESOURCEPATH.

Sidetekst strekkes eller forskyves på noen systemer. Du kan løse dette problemet ved å gå til Rediger > Innstillinger, klikke kategorien Sidevisning og sette Egendefinert oppløsning til systeminnstillingen som vises i øyeblikket.

Søk fullføres ikke for socket-filer. Hvis den angitte søkebanen inneholder en socket-fil (typiske baner er /tmp eller $HOME ), fullføres ikke søket. Kontroller at den angitte banen bare inneholder vanlige filer, og ikke socket-filer.

Problemer med å sende e-post ved hjelp av Mutt. Hvis et terminalvindu blinker og forsvinner når Mutt er valgt som e-postklient, må du legge til linjen `set autoedit=no" to $HOME/.muttrc` for å aktivere sending av e-post ved hjelp av Mutt.

Evolution krasjer under sending av e-post. Dette problemet oppstår med tidligere versjoner av Evolution. Hvis Evolution krasjer under sending av e-post (når Evolution er valgt som e-postklient), kan du prøve å kjøre Evolution i bakgrunnen. Hvis den fortsatt krasjer, må du oppgradere til Evolution 2.0 eller senere. Du må kanskje la den kjøre i bakgrunnen.

Tilgjengelighet er ikke aktiv. Adobe Reader kontrollerer gconf-registeret for å finne ut om tilgjengelighetsstøtte er aktivert på et system. Hvis gconftool-2 ikke er tilgjengelig på et system, er tilgjengelighetsstøtte deaktivert. Hvis systemet ikke har gconftool-2, og du vil bruke tilgjengelighetsfunksjonene i Adobe Reader, må du endre linjen `ACRO_AT_ACTIVE="false"` til `ACRO_AT_ACTIVE="true"` i filen <adobe_installasjonsmappe>/bin/acroread, i blokken `if [ "$IS_GCONF_TOOL" = "no" ]` nesten helt på slutten av filen.

Hvis du vil aktivere tilgjengelighet, bruker du gconf-editor eller gconftool-2 til å sette nøkkelen /desktop/gnome/interface/accessibility til true. Deretter aktiverer du utvalgsmarkøren for tastaturet (F7 aktiverer og deaktiverer markøren). Du kan også aktivere den ved å velge Rediger > Innstillinger, klikke kategorien Tilgjengelighet og velge Vis alltid utvalgsmarkøren for tastaturet. Til slutt merker du av for alternativet ved å velge Rediger > Innstillinger, klikke kategorien Leser og kontrollere at Aktiver dokumenttilgjengelighet er valgt.

Utskriftsproblemer med CUPS. På enkelte plattformer som Solaris er kanskje ikke CUPS (Common UNIX Printing System) installert som standard. I så fall må brukeren installere CUPS på systemet og ta med "CUPS-bibliotekene" i `LD_LIBRARY_PATH` (Linux og Solaris), `SHLIB_PATH` (HP-UX) eller `LIBPATH` (AIX). Hvis CUPS ikke finnes på systemet, bruker imidlertid Adobe Reader standardkommandoen `lp` for utskrift. Denne kommandoen kan endres i dialogboksen for utskrift.

Menyer og kategorier vises omvendt i nasjonale innstillinger for arabisk og hebraisk. I nasjonale innstillinger for arabisk eller hebraisk vises menyer, kategorier og andre grensesnittelementer omvendt, fra høyre-til-venstre i stedet for fra venstre-til-høyre. Dette problemet skyldes utformingen av grensesnittverktøyet.

Jeg ser ingenting i Slik-ruten eller Hjelp-dokumentet når jeg trykker F1. Hvis du bruker den engelske versjonen av Adobe Reader etter en lokalisert versjon, bør du fjerne filen $HOME/.adobe/Acrobat/7.0/preference/reader_prefs, der $HOME er startmappen. Om nødvendig kan du beholde en sikkerhetskopi av filen.

Adobe Reader krasjer når jeg åpner/lukker flere filer med 3D-innhold. Dette er et kjent problem med DRI-felleskoden, https://bugs.freedesktop.org/show_bug.cgi?id=2733. Det er rettet opp i nyere versjoner av biblioteket.

På HP-UX viser Adobe Reader "AcroForm.api importerer funksjoner, erstatter og/eller registrerer" og henger. Dette er et kjent problem med dld.sl på HP-UX. Det er rettet opp i oppdateringen PHSS_33033. Oppdateringen er tilgjengelig fra HPs webområde.

På AIX må du kanskje øke antallet minnesegmenter for data for å åpne en stor PDF-fil. Høyeste antall segmenter for AIX 5.2 eller senere er 12. Se AIX-dokumentasjonen hvis du vil ha mer informasjon. Følgende kommando angir miljøvariabelen (der <n> skal erstattes med en verdi opp til 0xC, som representerer antall segmenter):

`export LDR_CNTRL=MAXDATA=0x`<n>`0000000@DSA`

sh-skallparseren har problemer med enkelte tegn i noen asiatiske språk som bruker flerbytetegn. Hvis du støter på feilmeldingen "invalid multibyte characters" eller andre problemer mens du kjører skriptet INSTALL, acroread eller install_browser_plugin, kan du prøve å kjøre skriptene med ksh- eller bash-skall.

Hvis ingenting vises i Slik-ruten på HP-UX, kontrollerer du at libxml2 finnes på systemet og at den er lagt til på biblioteksbanen SHLIB_PATH.

## Hurtigtaster

### Snarveier eller hurtigtaster

Trykk Alt for å få tilgang til menylinjen, og bruk deretter en av følgende hurtigtaster:

F – Fil-menyen

E – Rediger-menyen

V – Vis-menyen

D – Dokument-menyen

T – Verktøy-menyen

W – Vindu-menyen

H – Hjelp-menyen

### Navigasjonsverktøy

Page Up for å gå til forrige skjermbilde

Page Down for å gå til neste skjermbilde

Pil venstre for å gå til forrige side

Pil høyre for å gå til neste side

Pil opp for å bla opp

Pil ned for å bla ned

Ctrl+L for å bruke eller gå ut av fullskjermmodus

### Funksjonstaster

F8 for å vise eller skjule verktøylinjer

### Redigere dokumenter

Ctrl+A for å merke alt

Ctrl+C for å kopiere

Ctrl+M for å zoome til en verdi

Ctrl+O for å åpne

Ctrl+P for å skrive ut

Ctrl+Q for å avslutte

Ctrl+W for å lukke et dokument

Ctrl+0 for å tilpasse til vindu

Ctrl+1 for å tilpasse til faktisk størrelse

Ctrl+2 for å tilpasse til bredden

Ctrl+3 for å tilpasse til synlig

Ctrl+ Plusstegn(+) for å zoome inn

Ctrl+Minustegn(-) for å zoome ut

Skift+Ctrl+A for å fjerne all merking

Skift+Ctrl+S for å lagre med annet navn eller format

Skift+Ctrl+ Plusstegn(+) for å rotere med klokken

Skift+Ctrl+ Minustegn(-) for å rotere mot klokken

### Dokumenttilgjengelighet

F7 for å slå cirkumflekstegn av/på

### Søke

Ctrl+F for å åpne dialogboksen Søk etter

Skift+Ctrl+F for å åpne søkepanelet

### Dokumentinformasjon og -innstillinger

Ctrl+D for å åpne dialogboksen Dokumentegenskaper

Ctrl+K for å åpne dialogboksen Innstillinger

## Juridiske merknader

© 2006 Adobe Systems Incorporated. Med enerett.

Adobe, Acrobat, Reader og PostScript er enten registrerte varemerker eller varemerker for Adobe Systems Incorporated i USA og/eller andre land. Solaris er et varemerke eller registrert varemerke for Sun Microsystems, Inc. i USA og andre land. Alle SPARC-varemerker brukes under lisens og er varemerker eller registrerte varemerker for SPARC International, Inc. i USA og andre land. Produkter med SPARC-varemerker er basert på en arkitektur utviklet av Sun Microsystems, Inc. Red Hat er et varemerke eller registrert varemerke for Red Hat, Inc i USA og andre land. UNIX er et registrert varemerke i USA og andre land og lisensieres utelukkende gjennom X/Open Company Ltd. Linux er et registrert varemerke for Linus Torvalds. Novell er et registrert varemerke for Novell, Inc. Mac OS er et varemerke for Apple Computer, Inc., registrert i USA og andre land. Intel and Pentium er varemerker eller registrerte varemerker for Intel Corporation eller dets underleverandører i USA og andre land. HP-UX er et registrert varemerke for Hewlett-Packard Company. AIX er et varemerke for International Business Machines Corporation i USA og/eller andre land. Alle andre varemerker eies av sine respektive eiere.

Sist oppdatert 8. mai 2006.